2 konstabels vas vir korrupsie | Maroela Media
Twee polisiebeamptes van Mpumalanga is op borgtog van R2 000 elk vrygelaat nadat hulle vlugtig in Nelspruit se landdroshof op aanklagte van korrupsie verskyn het.
Kapt. Dineo Lucy Sekgotodi, polisiewoordvoerder, sê konst. Wonderboy Maseko (37) en konst. Constable Ephraim Nkosi (36) het na bewering Vrydag omkoopgeld van R200 000 by 'n sakeman van eSwatini (voorheen Swaziland) geëis.
"Die slagoffer was op pad om onderdele vir een van sy vragmotors te koop," sê Sekgotodi, "toe die twee polisiemanne hom voorkeer. Hulle het beweer hy vervoer gifstowwe. Hulle het gedreig om hom in hegtenis te neem en op sy vragmotor beslag te lê as hy nie die omkoopgeld betaal nie."
Hy het hulle 'n deel van die geld betaal en onderneem om die res Dinsdag te betaal op die dorpie Jeppes Reef, 'n klein nedersetting sowat 25 km suidsuidoos van Kaapmuiden, 2 km van die eSwatini-grens af.
Die sakeman het intussen die voorval by die polisie in die buurland aangemeld en hulle het die inligting aan die SAPD se eenheid vir misdaadintelligensie oorgedra.
Die konstabels, wat met verlof was, het Dinsdag by die ontmoetingsplek opgedaag soos ooreengekom, vertel Sekgotodi, waar die Valke en beamptes van misdaadintelligensie hulle ingewag het.
Aanklagte van korrupsie, meineed, roof en diefstal onder valse voorwendsels staar die twee in die gesig. Die saak is vir verdere ondersoek tot 20 Maart uitgestel.
korrupsie Mbombela SAPD
Net ñ vriendelike waarskuwing vir wat dalk mag volg…..kyk julle opskrif. Hahaha
Ongeveet 80% van SAPS lede is korrup. Hoekom hulle nie ook arresteer nie? Begin van bo af, want dis daar waar korrupsie en onbevoegdheid hooggety vier.
Een se naam is nogal Wonderboy.
Laat 'n mens wonder…
Die Con-stabels is/was manne wat seker graag na 90,5 geluister het – " Gaan groot (R200 000) of gaan huistoe! Hopelik is dit nou Tronktoe. He-he-he!
Dit is nou weer een van die gevalle waar hulle betaal sal word terwyl hul verhoor sal word en weer vir diens sal rapporteer. Dit is 'n skande vir die hele polisie mag hulle moeg skuldig bevind word uit geskop word hul moet nie weer 'n werk kry nie eers in privaat sekuriteit nie die vertroue is klaar gebreek. Verwyder als wat hul het wat Sap op staan. More deel hulle daardie uniform vir vriende uit